
23-TA-3199: Rīkojuma projekts (Apstiprināšana, iecelšana amatā, speciālās dienesta pakāpes piešķiršana)
Par Ginta Sīviņa atbrīvošanu no Rīgas brīvostas valdes locekļa amata un Sanda Šteina iecelšanu Rīgas brīvostas valdes locekļa amatā
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.
	Rīkojuma projekts
 Saskaņā ar Rīgas brīvostas likuma 6. panta pirmo daļu:
1. Atbrīvot ekonomikas ministra izvirzīto pārstāvi Gintu Sīviņu no Rīgas brīvostas valdes locekļa amata.
2. Iecelt ekonomikas ministra izvirzīto pārstāvi Sandi Šteinu Rīgas brīvostas valdes locekļa amatā. 
	Priekšlikums (TM - 12.12.2023.)
Projekts ir sagatavots saskaņā ar Rīgas brīvostas likuma 6. panta pirmo daļu, kas noteic, ka ostas pārvaldes augstākā lēmējinstitūcija ir Ostas valde, un tās locekļus amatā ieceļ un no amata atbrīvo "Likuma par ostām" 8. pantā noteiktajā kārtībā.
Saskaņā ar 2022. gada 10. februārī pieņemto likumu "Grozījumi Likumā par ostām" 8. pants tika izslēgts. Likumprojekta "Grozījumi Likumā par ostām" sākotnējās ietekmes novērtējuma ziņojumā (anotācijā) norādīts, ka, kapitālsabiedrības struktūru un pārvaldību regulē Publiskas personas kapitāla daļu un kapitālsabiedrību pārvaldības likums, tādēļ no Likuma par ostām tiek izslēgts 8. un 9. pants, kas līdz šim ietvēra regulējumu par ostas pārvaldības struktūru un ierobežojumiem valdes locekļiem ostās un nepieciešamību Ministru kabinetam izdot Rīgas ostas un Ventspils ostas nolikumus.
Tieslietu ministrijas ieskatā šajā gadījumā būtu piemērojams Publiskas personas kapitāla daļu un kapitālsabiedrību pārvaldības likums, līdz ar to lūdzam precizēt atsauci uz projekta izdošanas tiesisko pamatu.
Attiecīgi aicinām precizēt arī projekta anotācijā iekļauto informāciju.
Piedāvātā redakcija
-
	Ņemts vērā
Ņemts vērā
Vēršam uzmanību, ka Rīgas brīvostas pārvalde joprojām ir atvasināta publisko tiesību juridiskā persona, kuras saistības pēc tās likvidācijas pārņems ostas pārvalde Rīgas ostā (kapitālsabiedrība) saskaņā ar Ostu likuma Pārejas noteikumu 16. punktu.
Ņemot vērā, ka Rīgas brīvosta kā atvasināta publisko tiesību juridiskā persona vēl nav likvidēta un Rīgas brīvostas pārvalde vēl nedarbojas kā kapitālsabiedrība, tad konkrētajā gadījumā nav piemērojams Publiskas personas kapitāla daļu un kapitālsabiedrību pārvaldības likums.
	1. Atbrīvot ekonomikas ministra izvirzīto pārstāvi Gintu Sīviņu no Rīgas brīvostas valdes locekļa amata.

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (TM - 12.12.2023.)
Projekta anotācijā tiek norādīts, ka Ministru kabineta 2020. gada 28. janvāra noteikumu Nr. 61 "Rīgas brīvostas pārvaldes nolikums" 14. punkts paredz termiņu, uz kuru personas ieceļamas valdes locekļa - uz pieciem gadiem, taču minētais regulējums neparedz ierobežojumu, ka jauns ekonomikas ministra virzīts pārstāvis ieceļams Rīgas brīvostas valdes locekļa amatā tikai pēc tam, kad iepriekšējam ir izbeidzies pilnvaru termiņš. Līdz ar to nepastāv ierobežojumu atbrīvot no amata Rīgas ostas valdē iecelto pārstāvi un iecelt šajā amatā jaunu.
Ņemot vērā projekta anotācijā ietverto informāciju, iesakām pilnveidot tiesisko regulējumu ostas valžu locekļu iecelšanā, lai būtu nepārprotami skaidrs, ka personas ieceļ un atceļ no valdes locekļa amata neatkarīgi no amatā pavadītā laika.
Piedāvātā redakcija
-
	Ņemts vērā
Ņemts vērā
Vēršam uzmanību, ka tiesiskā regulējuma pilnveidošana ostas valžu locekļu iecelšanā nav šī rīkojuma projekta mērķis, līdz ar to Tieslietu ministrijas priekšlikums pieņemts zināšanai un jautājumu par tiesiskā regulējuma pilnveidošanu ostas, kas nav kapitālsabiedrība, valdes locekļu iecelšanā ir jāizskata likumprojekta "Grozījumi Ostu likumā" ietvaros.
	1.3. Pašreizējā situācija, problēmas un risinājumi



